ທ່ານນາງ Aung San Suu Kyi ມີຄວາມຍິນດີ ນຳການເຈລະຈາ ປະຕິຮູບ ການເມືອງມຽນມາ
ທ່ານ​ນາງ Aung San Suu Kyi ​ເວົ້າວ່າ ການ​ບໍ່ເຂົ້າຮ່ວມການ​ເລືອກຕັ້ງ ​ແມ່ນ​ຍັງ​ເປັນ​ທາງ​ເລືອກ​ອັນ​ນຶ່ງ ​ແຕ່ກໍເບິ່ງຄືວ່າອາດຈະບໍ່ເກີດຂຶ້ນ.
ຜູ້ນຳພັກຝ່າຍຄ້ານມຽນມາ ທ່ານນາງ Aung San Suu Kyi ກ່າວວ່າ ການເຈລະຈາ ທີ່ມີ 6 ພັກການການເມືອງ ໃນວັນສຸກ ມື້ນີ້ ຈະເປັນການເລີ້ມຕົ້ນທີ່ດີ ແຕ່ກໍເຕືອນວ່າ ປະເທດຊາດ ຕ້ອງການໃຫ້ມີການປະຕິຮູບທີ່ແທ້ຈິງ ໃນການຖະແຫລງຕໍ່ບັນດານັກຂ່າວ ຢູ່ທີ່ນະຄອນຫລວງ Naypyidaw ເມື່ອວັນພະຫັດວານນີ້ ທ່ານນາງອອງຊານ ຊູຈີ ທີ່ເຄີຍໄດ້ຮັບລາງວັນ Nobel ຂະແໜງສັນຕິພາບ ກ່າວວ່າ ການບໍ່ເຂົ້າຮ່ວມການເລືອກຕັ້ງ ແມ່ນຍັງເປັນທາງເລືອກອັນນຶ່ງ ແຕ່ກໍເບິ່ງຄືວ່າອາດຈະບໍ່ເກີດຂຶ້ນ ທ່ານນາງ Aung San Suu Kyi ເວົ້າວ່າ ໃນວັນພຸດຜ່ານມາ ບັນດາພັກຝ່າຍການເມືອງ 6 ພັກທີ່ສຳຄັນໆ ຂອງມຽນມາ ໄດ້ຕົກລົງ ທີ່ຈະເປີດການເຈລະຈາ ເພື່ອປຶກສາຫາລື ເລື້ອງການປະຕິຮູບ ລັດຖະທຳມະນູນ ການເລືອກຕັ້ງທີ່ຈະມີຂຶ້ນ ແລະ ຂໍ້ຕົກລົງຢຸດຍິງໃໝ່ ກັບພວກກະບົດຊົນເຜົ່າ ໃນທົ່ວ ປະເທດ ປະທານາທິບໍດີ Thein Sein ແລະ ຜູ້ບັນຊາການກອງທັບແຫ່ງຊາດ ຈະພົບປະກັບ ທ່ານນາງ Aung San Suu Kyi ບັນດາຜູ້ນຳຂອງສະພາຕ່ຳ ແລະ ສະພາສູງ ພ້ອມກັບ ຜູ້ນຳຈາກກຸ່ມຊົນເຜົ່າທ່ານນຶ່ງ ໃນວັນສຸກມື້ນີ້